REPUBLIKA SLOVENIJA

**Ministrstvo za obrambo**

Vojkova cesta 55, 1000 Ljubljana T: 01 471 22 11

F: 01 471 29 78

E: glavna.pisarna@mors.si

www.mors.si

Številka: 430-208/2022-2

Datum: 25. 04. 2022

|  |  |
| --- | --- |
| **Zadeva:** | **Javno naročilo nižje vrednosti - povabilo k oddaji ponudbe** |
| Zveza: | Javno naročilo št. MORS 178/2022 – JNNV, Nakup goriva za delovne stroje |

Vabimo vas, da nam na podlagi Navodila o postopkih oddaje javnih naročil nižje vrednosti v Ministrstvu za obrambo (MO št. 0070-26/2020-9, z dne 04.01.2021) posredujete ponudbo za izvedbo javnega naročila po postopku nižje vrednosti.

**Ponudnik mora, do objavljenega roka za oddajo ponudb, spremljati in upoštevati vse naročnikove dodatne objave v zvezi s predmetnim javnim naročilom, na isti spletni strani, kot je objavljeno povabilo javnega naročila!**

1. **OZNAKA IN PREDMET JAVNEGA NAROČILA**

Oznaka javnega naročila: **MORS 178/2022-JNNV**

Predmet javnega naročila je nakup goriva za delovne stroje.

**Ponudnik odda ponudbo za celotno javno naročilo.**

**Naročnik bo z izbranim ponudnikom, ne glede na vrednost ponudbe, sklenil pogodbo v višini 42.588,00 EUR z DDV. DDV se obračuna skladno z veljavno zakonodajo. Količina se bo preračunala glede na vrednost pogodbe in regulirano ceno/liter goriva v EUR z DDV, z upoštevanim ponudbenim popustom, ki bo veljavna na dan prevzema blaga oziroma od vključno 01.05.2022. Naročnik ne nosi odškodninske odgovornosti zaradi nedoseganja navedenih vrednosti pogodbe.**

Opis predmeta javnega naročila s tehničnimi zahtevami in drugimi pogoji je razviden v točki 9. TEHNIČNE SPECIFIKACIJE PREDMETA.

1. **ROK IN NAČIN ODDAJE PONUDB**

Ponudnik odda elektronsko ponudbo, ki mora biti izdelana v slovenskem jeziku na e-naslov: **glavna.pisarna@mors.si** **najkasneje do datuma objavljenega na Portalu GOV.SI,** pri čemer v zadevo navede: **»PONUDBA - MORS 178/2022 – JNNV, nakup goriva za delovne stroje.«**

Ponudbena dokumentacija naj bo skenirana in pravilno označena.

Ponudba, skupaj s ponudbeno dokumentacijo, mora veljati 90 dni od datuma določenega za oddajo ponudbe, kar ponudnik potrdi z oddajo ponudbe.

Če bo ponudba predložena po poteku datuma in ure, navedene v povabilu k oddaji ponudbe, se šteje, da je vložena prepozno.

V kolikor zaradi objektivnih okoliščin v roku veljavnosti ponudbe ne pride do podpisa pogodbe, lahko naročnik zahteva od ponudnikov podaljšanje roka za veljavnost ponudbe, vendar ne več kot za 60 dni. Zahteve in odgovori v zvezi s podaljšanjem ponudb morajo biti v pisni obliki.

1. **PODATKI O UDELEŽBI FIZIČNIH IN PRAVNIH OSEB V LASTNIŠTVU PONUDNIKA**

Skladno s šestim odstavkom 14. člena Zakona o integriteti in preprečevanju korupcije (Uradni list RS št. 45/10 s spremembami in dopolnitvami) se ponudnik zavezuje, da bo naročniku, na njegov poziv in na predloženem obrazcu, pred sklenitvijo pogodbe v vrednosti nad 10.000 EUR brez DDV, zaradi zagotovitve transparentnosti posla in preprečitvi korupcijskih tveganj, posredoval izjavo oz. podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z ponudnikom. Če ponudnik predloži lažno izjavo oz. da neresnične podatke o navedenih dejstvih, ima to za posledico ničnost pogodbe.

1. **VSEBNOST PONUDBE**

Ponudbena dokumentacija mora vsebovati:

* Izpolnjen obrazec »Predračun enostavni«,
* Prilogo 1 - izpolnjeno, podpisano in žigosano prilogo »Osnovni podatki o ponudniku«,
* Prilogo 2 - Izjava o omejitvah poslovanja,
* podpisan in žigosan vzorec pogodbe,
* morebiti druge zahtevane priloge v skladu s poglavjem V. Tehnične specifikacije.

1. **LOKACIJA PREVZEMA IN ROK PREVZEMA**

Na ponujeni, ustrezni lokaciji izbranega dobavitelja, na območju RS. Željena lokacija naročnika je v okolici Slovenske Bistrice/Maribora, vendar ni pogoj.

Dobavitelj bo omogočil naročniku prevzem blaga po obojestranskem podpisu pogodbe v dogovoru z naročnikom, vendar ne kasneje kot 05.05.2022.

1. **CENA IN NAČIN PLAČILA**

Ponudnik izpolni Prilogo »Predračun enostavni«, v Wordu z vsemi zahtevanimi podatki; zajeti morajo biti popolnoma vsi stroški in popusti, naročnik naknadno ne bo priznaval nikakršnih stroškov.

Ponudnik mora navesti ponudbene cene na naslednji način:

* cena na enoto mere mora biti izražena v EUR, vsaj na 2 decimalni mesti;
* če cena ne bo zapisana z decimalnimi mesti, bo naročnik na prvih dveh decimalnih mestih upošteval vrednost »nič«;
* zajeti morajo biti vsi stroški in popusti;
* naročnik naknadno ne bo priznaval nikakršnih stroškov;
* ne sme spreminjati vsebine predračuna;
* izračunana mora biti na rok plačila 30. dan od uradnega prejema računa na naslovu naročnika, z upoštevanjem, da rok plačila začne teči naslednji dan po prejemu listine pri naročniku in mora biti veljavna za čas veljavnosti ponudbe in pogodbe.

Naročnik se zaveže e-račun plačati 30. dan, pri čemer začne rok plačila teči naslednji dan po uradnem prejemu listine (e-računa), ki je podlaga za izplačilo, na naročnikovem naslovu. Račun mora biti naslovljen na: Ministrstvo za obrambo, Sektor za nabavo, Vojkova cesta 55, 1000 Ljubljana, z navedbo referenčne številke: 104.

V primeru, da e-račun ne bo izpolnjen z zahtevanimi podatki, se e-račun zavrne.

1. **NAČIN IN MERILO ZA IZBOR PONUDNIKA**

Merilo za izbor najugodnejšega ponudnika je ob izpolnjevanju vseh zahtev naročnika, **najvišja ponujena vrednost popusta v EUR z DDV na veljavno regulirano ceno na dan, določen za oddajo ponudb**.

Naročnik si pred odločitvijo o oddaji JNNV pridružuje pravico do izvedbe pogajanj o vseh elementih ponudbe. Pogajanja so predvidena na sedežu naročnika, o terminu bodo ponudniki pisno obveščeni. Po prejemu končne ponudbe bo naročnik odpravil morebitne računske napake ter preveril dopustnost najugodnejše ponudbe.

1. **TEHNIČNE SPECIFIKACIJE PREDMETA**

V tehničnih specifikacijah so navedene minimalne zahteve naročnika za blago. V kolikor ponujeno blago ne ustreza minimalnim tehničnim in drugim zahtevam naročnika, se ponudba izloči.

**NAKUP GORIVA ZA DELOVNE STROJE - DIZEL**

**Naročnik bo z izbranim ponudnikom, ne glede na vrednost ponudbe, sklenil pogodbo v višini 42.588,00 EUR z DDV. DDV se obračuna skladno z veljavno zakonodajo. Količina se bo preračunala glede na vrednost pogodbe in regulirano ceno/liter goriva v EUR z DDV, z upoštevanim ponudbenim popustom, ki bo veljavna na dan prevzema blaga oziroma od vključno 01.05.2022. Naročnik ne nosi odškodninske odgovornosti zaradi nedoseganja navedenih vrednosti pogodbe.**

Količina (v litrih): **28.000 litrov** (okvirna količina, ki se prilagodi glede na vrednost pogodbe in vrednost regulirane cene)

**KAKOVOST GORIVA**

Ponudnik mora upoštevati vse veljavne predpise, normative in standarde, ki urejajo področje tekočih goriv, skladiščenja in transporta le-teh v Republiki Sloveniji.

Izbrani ponudnik mora zagotoviti, da gorivo ustreza standardu za kakovost, in sicer:

* Dizelsko gorivo: **SIST EN 590** ali enakovrednemu standardu in Uredbo o fizikalno kemijskih lastnostih tekočih goriv (Ur. l. RS, št. 74/11, 64/14 in 36/18).

Ponudnik mora imeti certifikat, ki ga izda uradna pooblaščena ustanova ali pristojna agencija za nadzor kakovosti, s katerim je potrjena skladnost goriva s standardom za kakovost SIST EN 590 ali enakovrednim standardom.

**Način dokazovanja:**

Ponudnik mora v ponudbo priložiti certifikat, ki ga izda uradna pooblaščena ustanova ali pristojna agencija za nadzor kakovosti, s katerim je potrjena skladnost goriva s standardom za kakovost SIST EN 590 ali enakovrednim standardom. Certifikati, ki jih izdajo pooblaščeni organi ali druge organizacije za nadzor kakovosti, iz katerih je razvidna skladnost goriv s standardi za kvaliteto in predpisom za goriva, veljavnimi v Republiki Sloveniji ne smejo biti starejši več kot 6 mesecev od datuma oddaje ponudbe.

Na zahtevo naročnika omogoči dobavitelj pooblaščenemu predstavniku naročnika v dobaviteljevi prisotnosti vzeti vzorce goriva iz rezervoarja ali avtocisterne, preveriti pretok goriva preko števca in preveriti ostale instrumente, po katerih dobavitelj izdaja gorivo v smislu ustreznosti glede na veljavne predpise.

Naročnik zahteva od izbranega ponudnika, da dobavi dizelsko gorivo s filtrirnostjo, ki je primerno za trenutni letni čas.

Ob prevzemu goriva na lokaciji dobavitelja je potrebno s strani obeh pogodbenih strank podpisati dobavnico iz katere je razvidna prevzeta količina. Naročnik lahko od dobavitelja zahteva, da predloži ustrezno dokumentacijo o kakovosti dobavljenega oz. prevzetega goriva, skladno z navedenimi standardi.

Ponudnik ne sme predložiti cene višje od regulirane veleprodajne cene.

Ponudnik mora zagotoviti lokacijo za prevzem blaga na območju RS ter sam potek prevzema blaga skladno z veljavnimi predpisi, normativi in standardi, ki urejajo področje tekočih goriv, skladiščenja in transporta le-teh v Republiki Sloveniji.

1. **POJASNILA IN ROK ZA POJASNILA POVABILA K ODDAJI PONUDBE**

Vprašanja vezana na javno naročilo, ponudniki pošljejo na e-naslov: [glavna.pisarna@mors.si](mailto:glavna.pisarna@mors.si), s pripisom: **»MORS 178/2022-JNNV, nakup goriva za delovne stroje«**, najkasneje do datuma objavljenega na Portalu GOV.SI.

Naročnik bo odgovor objavil na Portalu GOV.SI.

Ponudnik mora, do navedenega roka za oddajo ponudb, **spremljati in upoštevati vse naročnikove dodatne objave,** v zvezi s predmetnim javnim naročilom!

1. **OBVESTILO O IZBORU IN SKLENITEV POGODBE**

Naročnik bo sprejel odločitev o izbiri najugodnejšega ponudnika in z izbranim ponudnikom sklenil pogodbo. Naročnik ponudnike o odločitvi o oddaji naročila ne bo posebej obveščal.

Naročnik lahko do sklenitve pogodbe, v postopku oddaje javnega naročila, odstopi od izvedbe javnega naročila iz razlogov, da predmeta javnega naročila ne potrebuje več ali da zanj nima več zagotovljenih sredstev.

Uroš Korošec

sekretar

generalni direktor

Direktorata za logistiko

Poslano:

* Portal GOV.SI

**PRILOGA 1 – PODATKI O PONUDNIKU**

**JN MORS 178/2022-JNNV, NAKUP GORIVA ZA DELOVNE STROJE**

**PONUDBA ŠT.: , z dne .**

|  |  |
| --- | --- |
| POPOLNI NAZIV PONUDNIKA |  |
| ZAKONITI ZASTOPNIK PONUDNIKA |  |
| NASLOV (SEDEŽ) PONUDNIKA |  |
| MATIČNA ŠTEVILKA |  |
| IDENTIFIKACIJSKA ŠTEVILKA |  |
| ŠTEVILKA TRANSAKCIJSKEGA RAČUNA |  |
| NAZIV BANKE |  |
| TELEFON |  |
| TELEFAKS |  |
| ELEKTRONSKI NASLOV (za prejemanje uradne pošte) |  |
| KONTAKTNA OSEBA – SKRBNIK POGODBE |  |
| POOBLAŠČENA OSEBA ZA PODPIS POGODBE |  |

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *Kraj in datum* | *Žig* | *Podpis odgovorne osebe* |

**PRILOGA 2**

**IZJAVA O OMEJITVAH POSLOVANJA1**

**MORS 178/2022-JNNV**

**NAKUP GORIVA ZA DELOVNE STROJE**

***(NAVEDBA IMENA IN PRIIMKA FIZIČNE OSEBE2 ALI ODGOVORNE OSEBE3 GOSPODARSKEGA SUBJEKTA)***

izjavljam, da gospodarski subjekt ***(NAVEDBA GOSPODARSKEGA SUBJEKTA4)*** ni / nisem povezan s funkcionarjem in po mojem vedenju ni / nisem povezan z družinskim članom funkcionarja v **Ministrstvu za obrambo RS** na način, določen v prvem odstavku 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20, ZIntPK).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum Podpis fizične oz. odgovorne osebe

**1. odstavek 35. člena ZIntPK:**

*Organ ali organizacija javnega sektorja, ki je zavezan postopek javnega naročanja voditi skladno s predpisi, ki urejajo javno naročanje, ali izvaja postopek podeljevanja koncesij ali drugih oblik javno-zasebnega partnerstva, ne sme naročati blaga, storitev ali gradenj, sklepati javno-zasebnih partnerstev ali podeliti posebnih ali izključnih pravic subjektom, v katerih je funkcionar, ki pri tem organu ali organizaciji opravlja funkcijo, ali njegov družinski član:*

* *udeležen kot poslovodja, član poslovodstva ali zakoniti zastopnik ali*
* *neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1Izjava se predloži v postopku podeljevanja koncesije, sklepanja javno-zasebnega partnerstva ali v postopku javnega naročanja, če ta ni bil izveden, pa pred sklenitvijo pogodbe z organom ali organizacijo javnega sektorja iz prvega odstavka 35. člena ZIntPK.

**2Navedba mora vsebovati ime in priimek fizične osebe, naslov stalnega bivališča ter podatek, s katerim je fizično osebo mogoče jasno identificirati (npr. EMŠO).**

3Navedba mora vsebovati ime in priimek odgovorne osebe, naslov stalnega bivališča ter podatek, s katerim je odgovorno osebo mogoče jasno identificirati (npr. EMŠO)

4Navedba poslovnega subjekta mora vsebovati naziv poslovnega subjekta, naslov poslovnega subjekta ter podatek, s katerim je mogoče poslovni subjekt jasno identificirati (npr. matična številka poslovnega subjekta)

**POGODBA - osnutek**

**ponudnik osnutek pogodbe podpiše in žigosa s čimer potrjuje,**

**da je seznanjen in da se strinja z določili pogodbe**

ki jo skleneta:

**NAROČNIK: Republika Slovenija, MINISTRSTVO ZA OBRAMBO**,

**Vojkova cesta 55**, **1000 Ljubljana**,

ki ga zastopa minister **mag. Matej Tonin**

Matična št.: **5268923000**

Št. TRR: **01100-6370191114**

Davčna št.: **47978457**

in

**DOBAVITELJ:**

ki ga zastopa direktor **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Matična št.: **\_\_\_\_\_\_\_\_\_\_\_\_\_\_**

Št. TRR: **\_\_\_\_\_\_\_\_\_\_\_\_\_\_\_\_\_\_**

Identifikacijska št.: **\_\_\_\_\_\_\_\_\_\_\_\_\_\_\_\_\_\_\_\_\_**

skleneta naslednjo

**POGODBO ZA NAKUP GORIVA ZA DELOVNE STROJE**

**Uvodna določba**

1. člen

Pogodbeni stranki skleneta pogodbo na podlagi izvedenega postopka javnega naročila nižje vrednosti MORS 178/2022-JNNV, nakup goriva za delovne stroje.

Ponudba št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_, je sestavni del pogodbe.

**Predmet pogodbe**

1. člen

Dobavitelj se zavezuje, da bo dobavil gorivo za delovne stroje (v nadaljevanju: blago), kot izhaja iz zahtev naročnika iz povabilne dokumentacije MORS 178/2022-JNNV in ponudbene dokumentacije, št. \_\_\_\_\_­­­\_\_\_\_\_ z dne \_\_\_\_\_\_\_\_\_\_\_, ki je priloga in sestavni del te pogodbe.

**Vrednost pogodbe, trajanje najema, kraj dostave**

1. člen

Dobavitelj bo naročniku dobavil blago po cenah:

|  |  |  |  |  |  |
| --- | --- | --- | --- | --- | --- |
| **Zap. št.** | **Naziv predmeta** | **Količina** | **EM** | **Cena na**  **EM v EUR z DDV** | **Vrednost popusta v EUR/ liter z DDV** |
| 1. | GORIVO - DIZEL |  | liter |  |  |

Skupna vrednost pogodbe znaša 42.588,00 EUR z davkom na dodano vrednost (v nadaljevanju: DDV). DDV se obračuna skladno z veljavno zakonodajo. **Naročnik ne nosi odškodninske odgovornosti zaradi nedoseganja navedenih vrednosti pogodbe.**

Dobavitelj bo omogočil naročniku prevzem blaga po obojestranskem podpisu pogodbe v dogovoru z naročnikom, vendar ne kasneje kot 05.05.2022.

Cene so fiksne in vključujejo prevzem blaga na podani lokaciji dobavitelja, \_\_\_\_\_\_\_\_\_\_\_\_\_\_\_\_\_\_\_\_\_.

Dobavitelj mora zagotoviti sam potek prevzema blaga skladno z veljavnimi predpisi, normativi in standardi, ki urejajo področje tekočih goriv, in skladiščenja le-teh v Republiki Sloveniji.

**Način plačila**

1. člen

Dobavitelj se zavezuje, da bo predvidoma v 5-tih dneh od dneva uspešno izvedenega količinskega in kakovostnega prevzema blaga s strani naročnika, izstavil in poslal naročniku račun izključno v elektronski obliki (e-račun), opremljen z naročnikovo številko te pogodbe.

Ob izdaji e-računa bo obvezno priložil:

* s strani naročnika podpisano in pravilno izpolnjeno **dobavnico s količino**.

E-račun mora biti naslovljen na: Ministrstvo za obrambo RS, Direktorat za logistiko, Sektor za nabavo, Vojkova cesta 55, 1000 Ljubljana, s pripisom referenčne številke 104.

Naročnik se zavezuje e-račun plačati 30. dan, pri čemer začne rok plačila teči naslednji dan po uradnem prejemu listine (e-računa), ki je podlaga za izplačilo, na naročnikovem naslovu.

V primeru reklamacije se e-račun zavrne. Po prejemu novega e-računa, ki se izda po odpravi reklamacije, se plačilo izvede 30. dan po prejemu novega e-računa. Rok plačila začne teči naslednji dan po uradnem prejemu listine (e-račun), ki je podlaga za izplačilo, na naročnikovem naslovu.

V kolikor naročnik ne poravna e-računa v dogovorjenem roku, ima dobavitelj pravico zahtevati zakonite zamudne obresti.

**Kakovost blaga**

1. člen

Kakovost blaga mora ustrezati naročnikovemu tehničnemu opisu in ponudbi, ki je v prilogi te pogodbe.

Pogodbeni stranki soglašata, da se za dobavo šteje dan, ko je blago izročeno naročniku na namembni kraj glede na zahtevano lokacijo in pravilno izpolnjena in podpisana dobavnica.

Naročnik lahko od dobavitelja zahteva, da predloži ustrezno dokumentacijo o kakovosti dobavljenega oz. prevzetega goriva, skladno z navedenimi standardi.

Ob prevzemu na namembnem kraj se izvede količinski prevzem, ki se potrdi s podpisom na dobavnico.

1. člen

Pogodbeni stranki soglašata, da bosta za stvarne napake uveljavljali določila Obligacijski zakonik (Uradni list RS, št. 97/07 – uradno prečiščeno besedilo, 64/16-odl.US in 20/18 – OROZ631). Dobavitelj jamči za skrite napake na blagu v obdobju 6 mesecev od datuma prevzema blaga, pod pogojem, da naročnik obvesti dobavitelja o nastali napaki nemudoma.

Dobavitelj je dolžan odpraviti napako oz. blago z napako zamenjati z novim blagom v roku, ki mu ga bo določil naročnik, saj bo v obratnem primeru naročniku odškodninsko odgovoren. Stroške nastale z odpravo napake, vključno s prevoznimi ter povrnitev s tem nastale škode, nosi dobavitelj.

**Protikorupcijska klavzula**

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist: za pridobitev posla, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitve, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je nična.

**Odstop od pogodbe**

1. člen

Naročnik ima pravico od pogodbe odstopiti in zahtevati povrnitev morebitno nastale škode, če dobavitelj:

* postane insolventen, če je proti njemu izdan sodni nalog za plačilo dolgov, če je v prisilni poravnavi ali stečaju, če je kot pravna oseba sprejela sklep o prenehanju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na katerikoli del njegovega podjetja oziroma sredstev ali če se proti njemu sproži podobno dejanje kot rezultat dolga,
* zamudi z dobavo blaga (opravljeno storitvijo) za več kot 30 dni,
* sklene pogodbo s podizvajalcem v nasprotju z vsebino poglavja »podizvajalci«,
* ne izpolnjuje pogodbenih obveznosti na način, predviden v tej pogodbi.

V kolikor dobavitelj po sklenitvi pogodbe/po potrditvi naročila odstopi od pogodbe/naročila in tako ne izpolni pogodbenih obveznosti iz razlogov na njegovi strani, velja določba o pogodbeni kazni te pogodbe tudi za nedobavo blaga.

**Pogodbena kazen**

1. člen

V kolikor dobavitelj naročniku ne dobavi blaga oziroma zagotovi prevzema blaga v pogodbenem roku, ki je določen za dobavo in ki ni posledica višje sile ali razlogov na strani naročnika, je dolžan plačati naročniku pogodbeno kazen v višini 5‰ (promilov), od celotne vrednosti pogodbe z DDV*,* vendar ne več kot 15% (odstotkov) od celotne vrednosti pogodbe z DDV*.*

Dobavitelj je dolžan plačati naročniku pogodbeno kazen v višini 15% (odstotkov) od celotne vrednosti pogodbe z DDV, če blaga, ki je predmet pogodbe, ne dobavi oziroma ne zagotovi prevzema.

Če je škoda, ki jo je naročnik utrpel večja od pogodbene kazni, ima naročnik pravico zahtevati razliko do popolne odškodnine.

**Prenehanje veljavnosti pogodbe**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
* če bo naročnik seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**Nadzor in skrbništvo pogodbe**

1. člen

Skrbnik pogodbe s strani naročnika je \_\_\_\_\_\_\_\_\_\_\_\_\_, s strani dobavitelja pa \_\_\_\_\_\_\_\_\_.

Za izpolnitev posebnih določb pogodbe, ki se nanašajo izključno na predmet pogodbe se pooblasti \_\_\_\_\_\_\_\_\_\_\_\_\_\_\_\_\_.

Vsi dogovori, ki vplivajo na določila te pogodbe, so brez vednosti in odobritve skrbnika pogodbe nični.

**Višja sila**

1. člen

Za višjo silo se šteje dogodek, ki ga stranka ob sklenitvi pogodbe ni mogla predvideti, se mu izogniti, oziroma ga odvrniti, čeprav je ravnala s skrbnostjo dobrega gospodarja, pod pogojem, da dogodek izhaja iz zunanje sfere njenega poslovanja in z njim ni bila dolžna računati.

Pogodbena stranka, na katere strani je višja sila nastala, je dolžna sopogodbenika pisno obvestiti o nastopu in tudi o prenehanju višje sile, poleg tega pa mora sopogodbeniku predložiti verodostojne dokaze o obstoju in trajanju višje sile najkasneje v dveh dneh po nastopu oz. prenehanju višje sile.

Po končanem delovanju višje sile pogodbeni ugotovita morebitne spremembe obveznosti iz pogodbe ter na podlagi tega skleneta ustrezen aneks k tej pogodbi. Če se ne moreta sporazumeti o tem, ima stranka, pri kateri niso nastopile okoliščine višje sile, pravico odstopiti od pogodbe s pisnim obvestilom drugi stranki. Stranki morata drug drugemu poravnati vse do takrat nastale obveznosti.

**Končne določbe**

1. člen

Ta pogodba je sklenjena za predmetni nakup in preneha z njeno izpolnitvijo.

1. člen

V primeru, če med realizacijo te pogodbe nastanejo spremembe v statusu dobavitelja, se obveznosti iz te pogodbe prenesejo na njegove pravne naslednike.

1. člen

Vsaka pogodbena stranka lahko predlaga spremembe in dopolnitve k tej pogodbi, ki so veljavne, le če so sklenjene v pisni obliki, kot aneks k tej pogodbi.

Za spremembo skrbnikov in pooblaščenih oseb iz te pogodbe, je dovolj pisno obvestilo ene stranke drugi stranki.

1. člen

Pogodbeni stranki sta sporazumni, da se za vsa določila, ki niso dogovorjena s pogodbo, uporabljajo določila Obligacijski zakonik (Uradni list RS, št. 97/07 –UPB; s spremembami in dopolnitvami).

1. člen

Pogodbeni stranki bosta morebitne spore, ki bi nastali pri izvrševanju te pogodbe, reševali sporazumno. V primeru, da spora ne bi mogli rešiti sporazumno, bo o sporu po slovenskem pravu odločalo stvarno pristojno sodišče v Ljubljani.

1. člen

Pogodba je sestavljena v 2 (dveh) enakih izvodih, od katerih prejme vsaka pogodbena stranka po 1 (en) izvod.

Pogodbeni stranki sta sporazumni, da začne pogodba veljati z dnem obojestranskega podpisa pogodbe.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Ljubljani, dne \_\_\_\_\_\_\_\_\_\_\_\_\_

|  |  |  |
| --- | --- | --- |
| **NAROČNIK** |  | **DOBAVITELJ** |
| **Republika Slovenija** |  |  |
| **Ministrstvo za obrambo** |  |  |
|  |  |  |
|  |  |  |

Priloge kot sestavni del te pogodbe so:

* ponudba št. \_\_\_\_\_\_\_\_\_\_\_ z dne \_\_\_\_\_\_\_\_\_\_ .